सिद्धारमैया 10 जनपथ पहुंचे, सोनिया और राहुल से मिलेंगे
Tomorrow 24 MLA ministers will take oath in Karnataka, Siddaramaiah, rahul gandhi, कर्नाटक में कल 24 MLA मंत्री पद की शपथ लेंगे
कर्नाटक में 27 मई को 24 विधायक मंत्री पद की शपथ लेंगे। इससे पहले शुक्रवार को मुख्यमंत्री सिद्धारमैया कांग्रेस के पूर्व अध्यक्ष राहुल गांधी से मिलने 10 जनपथ पहुंचे। रिपोर्ट्स के मुताबिक सिद्धारमैया, डिप्टी CM डीके शिवकुमार और पार्टी नेतृत्व की बैठक में मंत्रियों के नाम पर अंतिम मुहर लग गई।
20 मई को सिद्धारमैया ने कर्नाटक के मुख्यमंत्री और डीके शिवकुमार ने डिप्टी CM के रूप में शपथ ली थी। इस दौरान कांग्रेस अध्यक्ष मल्लिकार्जुन खरगे के बेटे प्रियांक खरगे सहित 8 विधायकों ने भी मंत्री पद की शपथ ली थी।
कर्नाटक में डॉ. जी परमेश्वर, केएच मुनियप्पा, केजे जॉर्ज और एमबी पाटिल को कैबिनेट मंत्री बनाया गया। सतीश जारकीहोली, प्रियांक खड़गे (मल्लिकार्जुन खड़गे के बेटे), रामालिंगा रेड्‌डी और जमीर अहमद खान ने राज्यमंत्री के तौर पर शपथ ली।
ये 24 MLA लेगें शपथ 
जिन विधायकों को मंत्री पद की शपथ लेनी है, उनके नाम हैं, एचके पाटिल, कृष्णा बायरेगोडा, एन चेलुवरयास्वामी, के वेंकटेश, एच सी महादेवप्पा, ईश्वर खांदरे, एन राजन्ना, दिनेश गुंडु राव, एस दर्शनपुर, शिवानंद पाटिल, रमप्पा बलप्पा, एस मलिकार्जुन, शिवराज संगप्पा, रुद्रप्पा पाटिल, मंकल वैद्य, आर हेबलकर, रहीम खान, डी सुधाकर, संतोष लाड, एन एस बोसेराजू, सुरेश बीएस, मधु बंगरप्पा, एमएस सुधाकर, बी नागेंद्र।
कर्नाटक में कांग्रेस को मिली है शानदार जीत
कर्नाटक में 224 सदस्यीय विधानसभा के लिए 10 मई को हुए चुनाव में कांग्रेस ने शानदार जीत हासिल करते हुए 135 सीटें अपने नाम की है। वहीं, बीजेपी को सिर्फ 66 और पूर्व प्रधानमंत्री एच डी देवेगौड़ा की पार्टी जनता दल (सेक्युलर) ने 19 सीटें जीती है।
शपथ ग्रहण में 9 विपक्षी दलों के नेता मौजूद रहे
सिद्धारमैया के शपथ ग्रहण में नौ विपक्षी पार्टियों के नेता भी मौजूद रहे। इनमें महबूबा मुफ्ती (PDP), नीतीश कुमार (JDU), तेजस्वी यादव (RJD), डी राजा और सीताराम येचुरी (लेफ्ट), एमके स्टालिन (DMK), शरद पवार (NCP), फारुक अब्दुल्ला (नेशनल कांग्रेस) और कमल हासन (मक्कल नीधि माईम) शामिल हैं। बंगाल सीएम ममता बनर्जी ने अपनी जगह पार्टी सांसद काकोली घोष को शपथ ग्रहण में शामिल होने के लिए भेजा था।
भाजपा और AAP नेताओं को निमंत्रण नहीं दिया
कर्नाटक कांग्रेस ने शपथ समारोह के लिए जिन नेताओं को न्योता नहीं दिया था, उनमें भाजपा, अरविंद केजरीवाल की आम आदमी पार्टी (AAP), ओडिशा के CM नवीन पटनायक की पार्टी बीजू जनता दल (BJD), तेलंगाना के CM के चंद्रशेखर राव की पार्टी भारत राष्ट्र समिति (BRS), आंध्र प्रदेश के मुख्यमंत्री YS जगनमोहन रेड्‌डी की पार्टी (YSR कांग्रेस) शामिल हैं।
कर्नाटक में नई सरकार के गठन से जुड़ी अन्य खबरें भी पढ़ें...
सिद्धारमैया कर्नाटक CM, डीके डिप्टी बने; खड़गे के बेटे समेत 8 मंत्रियों ने शपथ ली
कर्नाटक में 20 मई को सिद्धारमैया ने मुख्यमंत्री पद की शपथ ली। डी के शिवकुमार डिप्टी CM बनाए गए। कांग्रेस अध्यक्ष मल्लिकार्जुन खड़गे के बेटे समेत 8 मंत्रियों को भी राज्यपाल थावरचंद गहलोत ने शपथ दिलाई। कार्यक्रम के आखिरी में राहुल गांधी मंच पर आए और कहा- हमने 5 वादे किए थे, वो कैबिनेट की पहली मीटिंग में ही पूरे कर दिए जाएंगे। पढ़ें पूरी खबर...